ગુજરાત માંસાહારી છે કે શાકાહારી, એ વિશે હું લખવા માગતો હતો પણ અશોકભાઇએ આપેલી લિંક વાંચીને પુનરાવર્તન ટાળું છું. હું એટલું જ ઉમેરીશ કે કોઈ પણ લઘુમતી જેનો કબજો ભાષા, સાહિત્ય અને વિચાર પર હોય તે પોતાની દૃષ્ટિએ અર્થઘટન કરે અને પોતાને અનુકૂળ હોય એવું ચિત્ર રજૂ કરે છે. બીજો વર્ગ એ તરફ જોતો પણ હોતો નથી એટલે પ્રતિસિદ્ધાંત કદી પણ સામે આવતો નથી. આ સંજોગોમાં લઘુમતી સિદ્ધાંત એકમાત્ર સિદ્ધાંત બની રહે છે. લઘુમતીનું પોતાનો મત જીવનની મુખ્ય ધારા તરીકે પ્રસ્તુત કરવામાં સ્થાપિત હિત હોય છે. સર્વાઇવલ માટે એ જરૂરી લાગે છે.